બાદમાં વિસર્જન યાત્રા વાજતે ગાજતે અવની ચોકડી ખાતે પહોંચી હતી જ્યાં વિઘ્નહર્તા દેવની બીજી મહાઆરતી ઇડન હિલ ગ્રુપના સંજયભાઈ આદ્રોજા અને ભાજપ અગ્રણી મનસુખભાઇ સવસાણીના હસ્તે કરવામાં આવી હતી આ પ્રસંગે આજુબાજુ વિસ્તારના પાટીદાર સમાજના લોકો વિશાળ સંખ્યામાં જોડયા હતા ત્યાંથી વિદાયયાત્રા ઉમિયા સર્કલ થઈ જીઆઇડીસી ચિત્રકૂટ સોસાયટી ખાતે પહોંચી હતી અહીં ઉમિયા પરિવાર સમૂહ લગ્ન સમિતિના અધ્યક્ષ નંદલાલભાઈ વિડજા, લેક્સસ ગ્રુપના બાબુભાઇ પટેલ, સીરામીક એસોસિએશન પ્રમુખ કે. જી. કુંડારીયા અને નિલેશભાઈ જેતપરિયા સહિતના અગ્રણીઓનાં હસ્તે મહાઆરતી કરવામાં આવી હતી અને જીઆઇડીસી નજીક વિસ્તારના લોકોએ બહોળી સંખ્યામાં ઉપસ્થિત રહી આ મહારતીનો લાભ લીધો હતો.